PRIOPĆENJE ZA JAVNOST

**U Klubu za zapošljavanje Varaždin proveden je četvrti ciklus radionica karijernog savjetovanja**

**VARAŽDIN, 27.07.2021.** U razdoblju od 19. – 23.07.2021. Job Club Varaždin proveo je četvrti, ujedno i posljednji ciklus radionica grupnog karijernog savjetovanja. I ovog puta radionice su održane online, putem platforme Zoom. Sudjelovalo je ukupno 6 polaznika koji su kroz 4 modula radili na poboljšanju svojih vještina i kompetencija za aktivno traženje posla.

Prvi dan radionica polaznici su otkrivali svoje interese i vještine rješavajući upitnike te uspoređivali dobivene rezultate sa svojim trenutnim karijernim putom. Drugi dan bio je posvećen informiranju polaznika na koji način tražiti posao, počevši od liste kontakata, izrade popisa potencijalnih poslodavaca, pisanja Plana razvoja karijere, pa do aktivnih mjera zapošljavanja i samozapošljavanja te mogućnosti volontiranja i rada diljem Europske unije.

Treći je dan bio posebno zanimljiv polaznicima jer su dobili savjete o pisanju molbi i životopisa, koje su polaznici samostalno izrađivali 4. dan radionice, uz pomoć voditeljice Job Cluba. Posljednji dan radionice karijerni savjetnici komentirali su i davali savjete kako poboljšati napisane molbe i životopise polaznika te su im dali smjernice kako se ponašati na razgovoru za posao, uz mnoštvo primjera iz prakse.

Nastavni materijali radionica dostupni su na <https://jobclub.uig.hr/rezultati/>, a korišteni dodatni sadržaji nalaze se na sustavu za e-učenje Job Cluba, na adresi <https://jobconsult.uig.hr>.

Klub za zapošljavanje Varaždin je projekt koji provodi Hrvatsko društvo inženjera geotehnike i u cijelosti je financiran sredstvima Europskog socijalnog fonda, a ukupna mu je vrijednost 977.649,32 kuna. Dodatne informacije o projektu dostupne su na [jobclub.uig.hr](http://www.jobclub.uig.hr).

Voditeljica kluba:

Anja Petrović

Tel: +385 42 562 085

E-mail: projekti@uig.hr